Ulrikke Dahl

Ulrikke Oluffa Antonette Dahl (født 10. desember 1846 i Melhus, død 16. mars 1923 i Vestnes) var en norsk forfatter.

Familie 
Ulrikke Dahl var datter av sogneprest, stortingsrepresentant og odelstingspresident Nils Nilssøn Dahl (1806–1854) og Christopha Kirstine Rønneberg. Hun var søster av høyesterettsadvokat, forfatter og politiker Walter Scott Dahl (1839–1906), forfatter Nikoline Harbitz (1841–1898) og forfatter og teolog Konrad Dahl (1843–1931).

Liv og virke 
Ulrikke Dahls romandebut var Da jeg var tyve år, som først ble publisert som føljetong i Bergensposten i 1876. Fortellingen er skrevet i form av en dagbok, der hovedpersonen er en guvernante. Dahls forfatterskap var beskjedent, og forløp grovt regnet i to korte perioder med et opphør på mange år i mellom. Hennes bok Solhøi – Fortælling fra Romsdalen ble oversatt til nederlandsk.

Hun publiserte dessuten tekster i ulike tidsskrifter, blant annet i Urd.

Dahl levde i mange år en tilbaketrukket tilværelse på et bruk av gården Stokkeland i Vestnes, tilhørende hennes bror Walter Scott Dahl, hvor hun selv eide våningshuset. I Vestnes gikk hun under navnet Ulla, mens moren ble kalt Dalfruå.

Bibliografi 
 1876: Da jeg var tyve år, Grieg, Bergen
 1879: Rakel, Bergen
 1881: Arild Anker, (føljetong i Bergens Aftenblad)
 1899: Solhøi – Fortælling fra Romsdalen, Steen, Kristiania. Utgitt på nederlandsk som Lichtheuvel, 1900
 1901: En melodi mellem fjeldene, Steen, Kristiania
 1903: Frode Halls hverdagsliv, Steen, Kristiania

Referanser

Litteratur 

 

Norske forfattere
Personer fra Vestnes kommune
Personer fra Melhus kommune